text: 成珍，字鎮寰，後改名成琰，陝西西安府朝邑縣成家莊人。生平.家貧，雅自持，拾金還主，活兩命。萬曆四十年聯捷癸丑科進士，知鉅野縣，愛民如子，民不忍訟，歲飢賑粥，躬親排程，邑無死亡。頃之，調武強，時呂公維祺以司理至縣，民男女老幼數萬人求保留琰，哭聲震野，呂為涕泗。及在武強，遷官將還，士庶涕泣爭送，貧無以歸，至剝所服帶。後屢遷戶部郎中，上疏多見嘉納。時以多事，命各官輸馬，琰傾俸，幾不足購。京師戒嚴，分守東門月餘，給餉獨豐，軍士德之。聞於內，神宗稱歎。遷知夔州府，清直益著，屬吏皆兢兢法度。值生辰，士民制錦幛稱壽，琢金為字，琰略遠視，以為銷金書者。久之始覺，立命剔還。秩滿歸家，讀書教子弟，不以親故干邑宰，邑大利病則力爭之，亦無有不從。裡書詭寄飛酒，多嫁役貧弱，不避勞怨，為清釐著籍，用之數十年。邑東接蒲，以黃河西徙，蒲人強侵田，格鬥不已，多死者，上書當事雲：土地、人民、政事，茲謂三寶，朝之灘地，晉實吞之；朝之赤子，晉實殺之。土地之謂何？人民之謂何？漠視紛爭，不為振救，政事之謂何？後乃得旨，各撫按會立界，河東、潼關互鉗制，亦親往調劑，蒲、朝鹹服，爭遂息。少有志操，老彌貞方，嚴峭直，人皆敬而畏之。卒日，貧如洗，至無以給喪，歿後四十餘年，鉅野人追思不置，崇祀名宦。流寇之亂，邑紳多受其禍，以珍為賢，下令敢入成氏村，一隊皆斬，此與司空圖、馬文升相類。。家族.弟成珩，崇禎六年癸酉舉人。孫成藻，清朝康熙壬子拔貢。
metadata: erhwenkuo/wikipedia-zhtw
metadata: 成珍
metadata: https://zh.wikipedia.org/wiki?curid=7513529